קווין סוני

קווין אוליבייה סוני (בצרפתית: Kévin Olivier Soni; נולד ב-17 באפריל 1998 בדואלה שבקמרון) הוא כדורגלן קמרוני המשחק בעמדת החלוץ בבני סכנין.

 קריירת מועדונים 
סוני נולד בדואלה שבקמרון, ובגיל צעיר עבר להתגורר בצרפת. הוא גדל במחלקות הנוער של פריז סן-ז'רמן וז'ירונדן דה בורדו. ב-21 בינואר 2015 ערך את הופעת הבכורה שלו בקבוצה הבוגרת של ז'ירונדן דה בורדו, בהפסד 2-1 לפריז סן-ז'רמן במסגרת שלב 32 הגדולות של הגביע הצרפתי לעונת . הוא שיחק בעיקר בקבוצת המילואים של המועדון. ב-23 באוגוסט ערך את הופעת הבכורה שלו בליגת העל הצרפתית, בתיקו 0-0 נגד ליל במסגרת המחזור השלישי לעונת 2015/2016. בסך הכל ערך שתי הופעות במסגרת ליגת העל הצרפתית. ב-8 בספטמבר 2016 הושאל סוני לפו מהליגה הצרפתית השלישית, במדיה ערך 15 הופעות ליגה והבקיע שני שערים.

ב-21 ביולי 2017 חתם סוני בז'ירונה מלה ליגה, והחל לשחק בפרלאדה, קבוצת המילואים של המועדון, במסגרת הליגה הספרדית השלישית. ב-8 באפריל 2018 ערך את הופעת הבכורה שלו בז'ירונה, בהפסד 5-0 לריאל סוסיאדד במסגרת המחזור ה-31 בלה ליגה לעונת 2017/2018. הוא ערך שבע הופעות ליגה במדי המועדון.

ב-31 באוגוסט 2019, לאחר נשירתה של ז'ירונה לליגה הספרדית השנייה, הושאל סוני לקבוצת המילואים של אספניול למשך עונת . ב-24 בנובמבר 2019 ערך את הופעתו היחידה בקבוצה הראשונה של המועדון, בתיקו 1-1 נגד חטאפה במסגרת המחזור ה-14 בלה ליגה לעונת 2019/2020. ב-27 באוגוסט 2020 הושאל סוני לקבוצת המילואים של ויאריאל, וב-2 בפברואר 2021 הושאל לקבוצת המילואים של סלטה ויגו.

ב-12 ביוני 2021 חתם סוני על חוזה לשלוש שנים באסטרס טריפוליס מליגת העל היוונית. ב-22 בספטמבר ערך את הופעת הבכורה שלו במועדון, בתיקו 0-0 נגד OFI כרתים במסגרת המחזור השלישי בליגה לעונת . ב-2 באוקטובר הבקיע את שער הבכורה שלו במועדון, בהפסד 2-1 לוולוס במסגרת המחזור החמישי בליגה. הוא ערך 31 הופעות ליגה במדי המועדון, בהן הבקיע ששה שערים.

ב-8 בספטמבר 2022 הושאל סוני להטאייספור מליגת העל הטורקית. ב-16 בספטמבר ערך את הופעת הבכורה שלו במועדון, בהפסד 4-0 לקייסריספור במסגרת המחזור השביעי בליגה לעונת . הוא ערך שלוש הופעות ליגה במדי המועדון, וב-5 במרץ 2023, בעקבות רעידת האדמה שפקדה את טורקיה והובילה לפרישתה של הטאייספור מליגת העל הטורקית לאותה עונה, הושאל סוני לאדנה דמירספור מליגת העל הטורקית, במדיה לא זכה לדקות משחק. בתום עונת  שוחרר סוני מאסטרס טריפוליס.

ב-12 בספטמבר 2023 חתם סוני על חוזה לשנתיים בראפיד בוקרשט מליגת העל הרומנית. ב-27 בנובמבר ערך את הופעת הבכורה שלו במועדון, בהפסד 3-2 למועדון הכדורגל אוניברסיטת קלוז' במסגרת המחזור ה-17 בליגה לעונת .

ב-3 בפברואר 2024 הושאל להפועל ירושלים מליגת העל הישראלית עד לתום עונת 2023/2024. ב-15 באפריל 2024 שוחרר מהקבוצה.ב-9 באוקטובר 2024 חתם בבני סכנין.

 קריירה בינלאומית 
ב-25 במרץ 2022 ערך סוני את הופעת הבכורה שלו בנבחרת קמרון, בהפסד 1-0 לנבחרת אלג'יריה במסגרת מוקדמות מונדיאל 2022.

 קישורים חיצוניים 

 הערות שוליים 

קטגוריה:כדורגלנים צרפתים
קטגוריה:כדורגלנים קמרונים
קטגוריה:חלוצי כדורגל צרפתים
קטגוריה:חלוצי כדורגל קמרונים
קטגוריה:כדורגלני בורדו
קטגוריה:כדורגלני פו
קטגוריה:כדורגלני ז'ירונה
קטגוריה:כדורגלני אספניול
קטגוריה:כדורגלני אסטרס טריפוליס
קטגוריה:כדורגלני הטאייספור
קטגוריה:כדורגלני אדנה דמירספור
קטגוריה:כדורגלני ראפיד בוקרשט
קטגוריה:כדורגלני הפועל ירושלים
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:כדורגלני נבחרת קמרון
קטגוריה:ספורטאים קמרונים בספרד
קטגוריה:ספורטאים קמרונים ביוון
קטגוריה:ספורטאים קמרונים בטורקיה
קטגוריה:ספורטאים זרים ברומניה
קטגוריה:ספורטאים קמרונים בישראל
קטגוריה:ספורטאים צרפתים בספרד
קטגוריה:ספורטאים צרפתים ביוון
קטגוריה:ספורטאים צרפתים בטורקיה
קטגוריה:ספורטאים צרפתים ברומניה
קטגוריה:ספורטאים צרפתים בישראל
קטגוריה:קמרונים שנולדו ב-1998
קטגוריה:צרפתים שנולדו ב-1998